《西窗》
清代·王顼龄

门冷无残客，官闲似散人。拟将诗送老，兼赖酒消春。

雨润桃花嫩，风摇蕙草新。犹愁鸡肋绊，未得彩江莼。

作者简介：（1642—1725）清江苏华亭人，字颛士，又字容士，号瑁湖，晚号松乔老人。康熙十五年进士。十八年，举博学鸿儒，试一等，授编修。历侍讲、侍讲学士、礼部侍郎，至武英殿大学士。在职以“安静”称。雍正间，加太子太傅。卒谥文恭。有《世恩堂集》。